b'\n_START_ARTICLE_\n\xc5\xbdadovinek\n_START_SECTION_\nPodro\xc4\x8dje vasi\xc2\xa0 in izvor imena\n_START_PARAGRAPH_\nPodro\xc4\x8dje \xc5\xbdadovinka je do leta 1964 segalo od potoka \xc5\xbdlapovec_NEWLINE_na severu do odcepa ceste za Brege na jugu, od vklju\xc4\x8dno naplavne ravnice_NEWLINE_Petrovci na zahodu do Save na vzhodu. To podro\xc4\x8dje le\xc5\xbei na okljuku Save, torej_NEWLINE_za ovinkom. Ta polo\xc5\xbeaj je po ustnem izro\xc4\x8dilu tudi izvor imena: za ovinkom \xe2\x94\x80>_NEWLINE_Zad ovinek \xe2\x94\x80> \xc5\xbdadovinek._NEWLINE_Danes je podro\xc4\x8dje vasi manj\xc5\xa1e, ker je bil leta 1964 del vasi_NEWLINE_na Petrovcih priklju\xc4\x8den mestu Kr\xc5\xa1ko._NEWLINE_Na Petrovcih so bile samo posamezne hi\xc5\xa1e. Osrednji del vasi,_NEWLINE_ki nosi ime Srednji Marof, le\xc5\xbei v Remenu.\n_START_SECTION_\nGospodarske dejavnosti\n_START_PARAGRAPH_\nPred prvo in drugo svetovno vojno je bila glavna dejavnost v_NEWLINE_kraju kmetijstvo. Nekaj obrti je bilo na Petrovcih: cementninarstvo Pirc, \xc5\xbeaga_NEWLINE_Petrovi\xc4\x8d, kova\xc5\xa1tvo Butkovi\xc4\x8d in mizarstvo \xc5\xbdupan\xc4\x8di\xc4\x8d. _NEWLINE_Pred prvo svetovno vojno je bila na Srednjem Marofu_NEWLINE_avstroogrska topni\xc5\xa1ka kasarna. Strelne polo\xc5\xbeaje za topni\xc5\xa1ke vaje so imeli pri_NEWLINE_Gorenji vasi pri Leskovcu, cilji pa so bili v Remenu vzhodno od \xc5\xbdadovinka._NEWLINE_Strelske vaje s pu\xc5\xa1ko so imeli vojaki v Rorah nad Kr\xc5\xa1kim. _NEWLINE_Po drugi svetovni vojni je kmetijstvo kot privatna dejavnost_NEWLINE_zamiralo. Danes v vasi ni ve\xc4\x8d \xc4\x8distih kmetov. Kmetijska dejavnost je po drugi_NEWLINE_svetovni vojni postopoma prehajala v roke Kmetijske zadruge Kr\xc5\xa1ko ter po letu_NEWLINE_1991 v roke podjetja Evrosad, ki je njen naslednik. _NEWLINE_Ve\xc4\x8dina prebivalstva je zaposlenih v podjetjih v Kr\xc5\xa1kem in_NEWLINE_okolici. V centru vasi na Srednjem Marofu so gara\xc5\xbee avtoprevoznika ter_NEWLINE_mehani\xc4\x8dna delavnica za popravilo koles. V prostorih biv\xc5\xa1e avstroogrske_NEWLINE_voja\xc5\xa1nice ima svoje prostore podjetje Evrosad ter planta\xc5\xbea gob. _NEWLINE_Sedanji severni del \xc5\xbdadovinka nima direktne cestne povezave_NEWLINE_s centrom vasi. Danes je tu industrijska cona. Industrija in trgovski lokali so_NEWLINE_danes tudi na nekdanjem zahodnem delu \xc5\xbdadovinka, na Petrovcih.\n_START_SECTION_\nKonjske in speedway dirke\n_START_PARAGRAPH_\nNa ravnini ju\xc5\xbeno in vzhodno od \xc5\xbdadovinka so se pred drugo_NEWLINE_svetovno vojno odvijale kme\xc4\x8dke igre. Tako je na tem mestu nastal hipodrom._NEWLINE_Konjske dirke, ki so se odvijale tu, so imele vsedr\xc5\xbeavni pomen v takratni_NEWLINE_Jugoslaviji. _NEWLINE_Leta 1946 je bil zgrajen nov hipodrom, poimenovan Stadion_NEWLINE_Matije Gubca v severnem delu \xc5\xbdadovinka ob potoku \xc5\xbdlapovec. Po letu 1950 se je_NEWLINE_za\xc4\x8del v Kr\xc5\xa1kem razvijati speedway. Tekmovalno progo za ta motoristi\xc4\x8dni \xc5\xa1port so_NEWLINE_zgradili znotraj steze za konjske kasa\xc5\xa1ke steze. Notranjost te steze pa so_NEWLINE_uporabili za parkur, kadar so bile na konjeni\xc5\xa1kih dirkah na sporedu tudi tekme_NEWLINE_v preskakovanju ovir._NEWLINE_V \xc5\xa1estdesetih letih prej\xc5\xa1njega stoletja je za\xc4\x8dela konjereja_NEWLINE_na Kr\xc5\xa1kem polju usihati. S tem se je zanimanje za konjske dirke na tem podro\xc4\x8dju_NEWLINE_zmanj\xc5\xa1evalo. Isto\xc4\x8dasno so se pove\xc4\x8devale varnostne zahteve za speedway steze._NEWLINE_Zgraditi je bilo potrebno varovalne ograde, ki so zakrivale pogled na konjsko_NEWLINE_stezo. S tem se je interesantnost konjskih dirk na tem stadionu \xc5\xa1e dodatno_NEWLINE_zmanj\xc5\xa1ala in konjske prireditve so usahnile. _NEWLINE_Ko ni bilo ve\xc4\x8d konjskih prireditev, je dobil stadion_NEWLINE_druga\xc4\x8den pomen. Poleg speedwaya se je na osrednji zelenici za\xc4\x8del razvijati_NEWLINE_nogomet. Na ju\xc5\xbenem delu stadiona je ostal velik neizkori\xc5\xa1\xc4\x8den prostor. Na njem_NEWLINE_je nastal poligon za u\xc4\x8denje avtomobilske vo\xc5\xbenje za za\xc4\x8detnike. Poligon so takrat_NEWLINE_uporabljali tako civilni in\xc5\xa1truktorji \xc2\xa0AMZ_NEWLINE_kot voja\xc5\xa1ki in\xc5\xa1truktorji garnizije Cerklje ob Krki, ki so u\xc4\x8dili vojake voziti_NEWLINE_kamione. _NEWLINE_Danes je na mestu nekdanjega poligona za u\xc4\x8denje avtomobilske_NEWLINE_vo\xc5\xbenje ve\xc4\x8d teni\xc5\xa1kih igri\xc5\xa1\xc4\x8d ter prostor za balinanje. Ti dve dejavnosti zasedata_NEWLINE_polovico povr\xc5\xa1ine nekdanjega poligona. Druga polovica je trenutno prazna ter_NEWLINE_slu\xc5\xbei za organiziranje ve\xc4\x8djih prireditev oziroma za parkirni prostor ob_NEWLINE_speedway dirkah.\n_START_SECTION_\nLetalstvo in padalstvo\n_START_PARAGRAPH_\nVoja\xc5\xa1ko letali\xc5\xa1\xc4\x8de v Cerkljah ob Krki je nastalo leta 1938,_NEWLINE_takrat \xc5\xa1e s travnato stezo. Med vojno ga je uporabljalo nem\xc5\xa1ko letalstvo, po_NEWLINE_vojni pa ga je obnovila tedanja Jugoslovanska ljudska armada. Ker je bila_NEWLINE_vzletno pristajalna steza na tem letali\xc5\xa1\xc4\x8du betonska, je bila mo\xc4\x8dno ranljiva v_NEWLINE_primeru letalskega napada. Zato je JLA poiskala rezervno letali\xc5\xa1\xc4\x8de. To je bilo_NEWLINE_na jugovzhodu \xc5\xbdadovinka, na travniku med Bregami in \xc5\xbdadovinkom, kjer je bil_NEWLINE_teren dovolj trden in raven, da so lahko na njem pristajala in vzletala tedanja_NEWLINE_letala.\xc2\xa0 Na tem prostoru so imeli vaje v_NEWLINE_skokih iz aviona tudi takratni voja\xc5\xa1ki padalci._NEWLINE_S pojavom ve\xc4\x8djih, te\xc5\xbejih in zmogljivej\xc5\xa1ih letal je to_NEWLINE_rezervno letali\xc5\xa1\xc4\x8de izgubilo pomen, ker je bilo premajhno za njih. S pojavom_NEWLINE_prvih motornih zmajev v Sloveniji se je pojavila potreba po letali\xc5\xa1\xc4\x8dih zanje. Zmajarji,_NEWLINE_zdru\xc5\xbeeni v klubu KRILA KLUB KR\xc5\xa0KO, so svoj prostor na\xc5\xa1li prav na biv\xc5\xa1em_NEWLINE_voja\xc5\xa1kem rezervnem letali\xc5\xa1\xc4\x8du v \xc5\xbdadovinku. Kasneje so v klubu nabavili tudi prvo_NEWLINE_ultra lahko letalo, pri \xc4\x8demer je imel pomembno vlogo g. Resman iz Leskovca. Na_NEWLINE_tem travniku \xc5\xa1e danes ob\xc4\x8dasno vzletajo in pristajajo motorni zmaji in motorni_NEWLINE_padalci.\xc2\xa0 Na omenjenem travniku so_NEWLINE_najprej letali z motornimi zmaji. Mislim, da so bili to \xc2\xbbKRILA KLUB KR\xc5\xa0KO\xc2\xab._NEWLINE_Nato so nabavili UL letalo. Mislim, da tu nastopi g. Resman, ki je najbr\xc5\xbe primaknil_NEWLINE_pomemben dele\xc5\xbe za nakup. Po nekaj letih se je g. Resman lotil pravega_NEWLINE_letalstva, mislim, da v Novem mestu. Zgodba omenjenega kluba pa je \xc5\xa1la svojo_NEWLINE_pot. Na tem travniku se \xc5\xa1e vedno pojavljajo posamezni motorni zmaji in motorni_NEWLINE_padalci. Verjetno je to bolj prilo\xc5\xbenostno._NEWLINE_Po osamosvojitvi Slovenije cerkljansko letali\xc5\xa1\xc4\x8de ni bilo ve\xc4\x8d_NEWLINE_tako strogo voja\xc5\xa1ko in tako zaprto. Gospod Resman je sku\xc5\xa1al v letu 1999 vzpostaviti_NEWLINE_civilno letali\xc5\xa1\xc4\x8de v okviru voja\xc5\xa1kega. Ker mu takrat ni uspelo, je uredil in_NEWLINE_registriral vzleti\xc5\xa1\xc4\x8de za UL letala ob modelarski stezi, slab kilometer_NEWLINE_zahodneje od vzleti\xc5\xa1\xc4\x8da za zmajarje in padalce. Postavil je tudi hangar. Okoli_NEWLINE_leta 2005 je civilni del letali\xc5\xa1\xc4\x8da v Cerkljah za\xc5\xbeivel in gospod Resman se je s_NEWLINE_svojim letalom preselil tja. Ju\xc5\xbeno od \xc5\xbdadovinka so ostali samo \xc5\xa1e modelarji.\n_START_SECTION_\nLetalsko modelarstvo\n_START_PARAGRAPH_\nUradna zgodovina dru\xc5\xa1tva sega v leto 1979, ko so se prvi\xc4\x8d_NEWLINE_zbrali v tehni\xc4\x8dni u\xc4\x8dilnici v O\xc5\xa0 Jurija Dalma,_NEWLINE_dru\xc5\xa1tvo pa je bilo uradno registrirano leta 1980 z imenom Modelarski klub_NEWLINE_Kr\xc5\xa1ko. \xc5\xbde od samega za\xc4\x8detka so hodili letet na travnik, na katerem izvajajo_NEWLINE_svojo dejavnost \xc5\xa1e sedaj. Zaradi pe\xc5\xa1\xc4\x8denih tal tu ne zraste veliko in kmetje so_NEWLINE_ga takrat kosili samo enkrat na leto. Tako je \xc5\xa1e tudi danes._NEWLINE_V za\xc4\x8detku \xc5\xa1e niso imeli steze in so leteli tam, kjer je bilo manj trave,_NEWLINE_pristajali so, kakor je naneslo. Kasneje so soorganizirali Sre\xc4\x8danje mladih_NEWLINE_tehnikov in na travnik so v ta namen postavili manj\xc5\xa1i kontejner. To se je_NEWLINE_izkazalo za zelo prakti\xc4\x8dno in kasneje so ga zamenjali za maj\xc5\xa1o barako. Tudi_NEWLINE_vzletno stezo so za\xc4\x8deli kositi in z lastniki zemlji\xc5\xa1\xc4\x8da so si izgovorili_NEWLINE_dovoljenje. To se je dogajalo v obdobju pribli\xc5\xbeno 1984-1988. Sporazum, ki so ga_NEWLINE_ve\xc4\x8dkrat prilagodili trenutnim razmeram, traja \xc5\xa1e danes._NEWLINE_Glede na opremo, ki jo imajo na modelarskem letali\xc5\xa1\xc4\x8du, velja to letali\xc5\xa1\xc4\x8de za enega_NEWLINE_bolje opremljenih v Sloveniji. Na njem je bilo organiziranih \xc5\xbee ve\xc4\x8d velikih modelarskih_NEWLINE_sre\xc4\x8danj in tekmovanj.\n_START_SECTION_\nKinologi\n_START_PARAGRAPH_\nV_NEWLINE_osemdesetih in devetdesetih letih prej\xc5\xa1njega stoletja je zraven modelarskega_NEWLINE_letali\xc5\xa1\xc4\x8da delovalo tudi kinolo\xc5\xa1ko dru\xc5\xa1tvo iz Kr\xc5\xa1kega. Zaradi sporov z lastniki_NEWLINE_so morali z dejavnostjo na tem terenu prekiniti.'